Blákollan søkir eftir einum námsfrøðingi at starvast 30 tímar um vikuna. Starvið er tíðaravmarkað, fyri starvsfólk í farloyvi, frá 04. Januar 2021 til 30. Desember 2021. Talan er um eitt starv í barnagarðsstovu við 20 børnum. Blákollan bjóðar tær • Ein stovn, har tú kanst seta tín dám á gerandisdagin • 48 fitt børn, ið fegin vilja vera kreativ saman við tær • Ein góðan starvsfólkahóp og virkið foreldraráð • Ein ráðleggingardag um árið, har stovnurin er stongdur, og arbeitt verður við ymiskum námsfrøðiligum evnum, umframt tíð til fyrireiking • Ein stovn, ið arbeiðir út frá eini menningarætlan, ið kann verða vegleiðandi og stimbrandi fyri teir ymsu aldursbólkarnar Vit vænta av tær • At tú kanst virka í góðum samstarvi við starvsfelagar, børn og foreldur • At tú ert álítandi og ábyrgdarfull/ur • At tú ert sjálvstøðug/ur og hevur yvirlit • At tú kanst menna og stimbra børnini í teirra gerandisdegi • At tú ert nærverandi, vísir áhuga og góðan hugburð til arbeiðið • At tú hevur hug at brúka náttúruna sum ein part av arbeiðinum Lønar- og setanarviðurskifti Lønar- og setanarviðurskifti eru sambært sáttmála millum Føroya Pedagogfelag og Kommunala Arbeiðsgevarafelagið. Umsókn saman við prógvi og møguligum viðmælum, skal vera okkum í hendi í seinasta lagi hósdag 10. desember 2020. Umsóknir skulu sendast til starv @ klaksvik. fo, ella sendast til Klaksvíkar kommunu, Nólsoyar Pálsgøtu 32, 700 Klaksvík. Um so er, at námsfrøðingur ikki søkjur, kann hjálparfólk verða sett í tíðaravmarkað starv. Um tú vilt vita meira um starvið, ert tú vælkomin at ringja til Susan Hansen, leiðara á tlf. 22 92 74. Um Blákolluna Blákollan er ein kommunalur stovnur, ið lat upp 1. januar 2001. Stovnurin er staðsettur á Kjalarvegnum í Klaksvík, og er innrættaður í trimum hæddum við einari stovu á hvørjari hædd. Stovnurin hevur vøggustovu, smábarnastovu og barnagarðsstovu og fevnir soleiðis um børn í aldrinum 0-6 ár.